Алексо Демниевски - Бауман - Википедија

# Алексо Демниевски - Бауман

### Од Википедија, слободна енциклопедија

Алексо Демниевски - Бауман (Велес, 1905 - Белград, 1961) е македонски борец во Шпанската граѓанска војна и во НОБ на Македонија од 1944 година.

Во работничкото движење се вклучува во 1926 година. Во 1929 година е испратен во СССР, каде што се запишува на Школата за националните малцинства на Западот. Школата ја завршува во 1932 година. По избувнувањето на Шпанската граѓанска војна, во есента 1936 година заминува за Шпанија. Прво е командант на баталјонот „Ѓуро Ѓаковиќ“, а откако е унапреден во чин мајор, станува командант на интернационалната бригада „Георги Димитров“. Додека е во Шпанија, во Македонија како резултат на честите провали е обезглавена Комунистичката партија и Јосип Броз Тито прави напори Демниевски да се врати во Македонија и да застане на чело на македонското комунистичко движење. Сепак до тоа не доаѓа и Демниевски останува во Шпанија до падот на Шпанската република, по што се враќа во СССР.

Во 1944 година се вклучува во НОВ на Македонија и станува политички комесар како и командант на Петнаесеттиот македонски ударен корпус.

По ослободувањето на земјата врши воени функции и станува генерал мајор на ЈНА.

Во негова чест, касарната на АРМ во Велес го носи негово име.

Преземено од "http://mk.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%BE_%D0%94%D0%B5%D0%BC%D0%BD%D0%B8%D0%B5%D0%B2%D1%81%D0%BA%D0%B8_-_%D0%91%D0%B0%D1%83%D0%BC%D0%B0%D0%BD_e72f.html"

Категории: Македонци | Македонски борци | Историја на Македонија

##### Views

- Статија
- Разговор
- Тековна верзија

##### Пребарај